तीसरी बार राष्ट्रपति बने रहने पर मुहर लगेगी, PM समेत कई मंत्रियों को भी हटाएंगे
China Parliament National People's Congress Meeting 2023 Latest Updates. चीन की संसद नेशनल पीपल्स कांग्रेस ने रविवार को अपनी सालाना बैठक की शुरुआत कर दी है। राष्ट्रपति शी जिनपिंग ने इसके ओपनिंग सेशन में हिस्सा लिया।
चीन की संसद नेशनल पीपल्स कांग्रेस ने रविवार को अपनी सालाना बैठक की शुरुआत कर दी है। राष्ट्रपति शी जिनपिंग ने इसके ओपनिंग सेशन में हिस्सा लिया। बैठक में शी जिनपिंग के तीसरी बार राष्ट्रपति बनने पर मुहर लगेगी। जिससे उनकी ताकत और ज्यादा बढ़ेगी।
बैठक हफ्ते भर तक जारी रहेगी, जिसमें चीन की सरकार में बैठे मंत्रियों के तबादले किए जाएंगे। साथ ही कई नियुक्तियां भी होंगी। रिपोर्ट्स के मुताबिक इस बैठक में शी जिनपिंग का कार्यकाल तीसरी बार बढ़ाया जाएगा। जिससे चीन में उनकी ताकत को और मजबूती मिलेगी।
प्रधानमंत्री को भी बदलेंगे शी जिनपिंग 
मीडिया रिपोर्ट्स के मुताबिक कम्युनिस्ट पार्टी अहम पदों पर बैठे मंत्रियों और सरकारी संस्थाओं के अधिकारियों का तबादला करेगी। इसमें चीन के प्रीमियर यानी प्रधानमंत्री को भी बदला जाएगा। फिलहाल शी जिनपिंग के वफादार कहे जाने वाले ली केकियांग इस पद पर हैं। जिसे शांघाई प्रांत में पार्टी चीफ रह चुके ली कियांग को सौंपा जाएगा।
वहीं बैठक में चीन के डिफेंस बजट पर घोषणा की है। इस साल चीन अपनी रक्षा पर साल 2023 में 18 लाख करोड़ रुपए खर्च करेगा। जो भारत के डिफेंस बजट से लगभग 3 गुना ज्यादा है। डिफेंस बजट में 7.2% की बढ़ोतरी की गई है। इसके लिए वहां की कम्युनिस्ट सरकार ने बाहरी चुनौतियों का हवाला दिया है।
चीन ने इकोनॉमिक ग्रोथ का टारगेट 5% रखा 
बैठक में 2023 के लिए चीन की इकोनॉमिक ग्रोथ के टारगेट को 5% रखा गया है। जो पिछले साल रही चीन की इकोनॉमिक ग्रोथ से 2% ज्यादा है। प्रधानमंत्री ली केकियांग ने सालाना वर्क रिपोर्ट को पढ़ते हुए कहा कि इकोनॉमी की रफ्तार को पटरी पर लाना उनकी सरकार की प्राथमिकता होगी। इसके अलावा 1 करोड़ 20 लाख लोगों को रोजगार देने का टारगेट रखा गया है।
अब तस्वीरों में देखें... चीन की संसद की सालाना बैठक
चीन की कम्युनिस्ट पार्टी के बारे में जानें..
लगातार अपनी ताकत बढ़ा रहे हैं शी जिनपिंग
साउथ चाइना मॉर्निंग पोस्ट की रिपोर्ट के मुताबिक शी जिनपिंग चीन के सबसे ताकतवर व्यक्ति हैं। उन्हें ये सारी ताकत राष्ट्रपति होने की वजह से नहीं बल्कि चीन की कम्युनिस्ट पार्टी का जनरल सेक्रेटरी होने की वजह से मिली हुई है।
कम्युनिस्ट पार्टी और चाइना सिर्फ चीन ही नहीं बल्कि दुनिया की सबसे बड़े पार्टी मानी जाती है। जिसके 89 मिलियन मेंबर्स हैं। चीन के पॉलिटिकल सिस्टम की सभी ब्रांचों पर इसका ही दबदबा रहता है। पिछले साल चीन की कम्युनिस्ट पार्टी ने उस नियम खत्म कर दिया था जिसमें कोई नेता केवल दो बार ही राष्ट्रपति बन सकता है। इस बदलाव के बाद शी जिनपिंग के जीवन भर राष्ट्रपति बने रहने का रास्ता साफ हो गया था। जिनपिंग चीन के उन नेताओं में शामिल हो चुके हैं जिनके विचारों को संविधान में शामिल किया जा चुका है।
चीन कम्युनिस्ट पार्टी की लीडरशिप का ढांचा
कैसे चुने जाते हैं मेंबर्स
CCP की बैठक के दौरान पार्टी के मेंबर्स नई सेंट्रल कमेटी के लिए वोटिंग करते हैं। इसमें 200 से ज्यादा मेंबर्स हिस्सा लेते हैं। यही कमेटी पोलितब्यूरो मेंबर्स का सिलेक्शन करती है। बैठक खत्म होने के बाद सेंट्रल कमेटी की मीटिंग होती है। इसमें पोलितब्यूरो के 25 मेंबर्स और स्टैंडिंग कमेटी के 7 मेंबर्स चुने जाते हैं।